Foto: CNN Amerika Qo‘shma Shtatlari Demokratik partiyasi Milliy qo‘mitasi demokratlarga Kongressga saylovlardan oldin Xitoy ishlab chiqaruvchilarining smartfonlaridan voz kechishni maslahat berdi. Bu haqda CNN xabar qilmoqda. Telekanal ma’lumotlariga ko‘ra, partiya vakillariga xavfsizlik nuqtai nazaridan ZTE hamda Huawei smartfonlarini ishlatmaslik tavsiya etilmoqda. Ta’kidlanishicha, demokratlarni ushbu firmalarning har qanday gadjyetlaridan voz kechishga chaqirishgan. Shu bilan birga, qo‘mita Xitoy ishlab chiqaruvchilarining smartfonlaridan shaxsiy maqsadlarda ham foydalanmaslikni maslahat berdi.